CELEX: 62015FN0041
Language: lt
Date: 2015-03-09 00:00:00
Title: Byla F-41/15: 2015 m. kovo 9 d. pareikštas ieškinys byloje ZZ ir kiti/CEPOL

1.6.2015   
            
            
               LT
            
            
               Europos Sąjungos oficialusis leidinys
            
            
               C 178/28
            
         2015 m. kovo 9 d. pareikštas ieškinys byloje ZZ ir kiti/CEPOL
   
   (Byla F-41/15)
   (2015/C 178/31)
   Proceso kalba: anglų
   
      Šalys
   
   
      Ieškovai: ZZ ir kiti
   
      Atsakovas: Europos policijos kolegija (CEPOL)
   
      Ginčo dalykas bei aprašymas
   
   Europos policijos kolegijos (CEPOL) sprendimų, verčiančių ieškovus arba atsistatydinti iš pareigų CEPOL arba persikelti iš Londono į Budapeštą patiriant finansinių nuostolių, panaikinimas ir prašymas atlyginti tais sprendimais tariamai padarytą materialinę ir moralinę žalą.
   
      Ieškovų reikalavimai
   
   
               —
            
            
               Panaikinti 2014 m. gegužės 23 d. CEPOL sprendimą Nr. 17/2014/DIR dėl CEPOL perkėlimo į Budapeštą (Vengrija) nuo 2014 m. spalio 1 d., kuriuo ieškovai informuojami, kad „šio nurodymo nesilaikymas bus laikomas atsistatydinimu iš pareigų nuo 2014 m. rugsėjo 30 d.“.
            
         
               —
            
            
               Prireikus taip pat panaikinti 2014 m. lapkričio 28 d. CEPOL sprendimus, kuriais atmesti 2014 m. rugpjūčio 8–21 d. pateikti ieškovų skundai dėl šių sprendimų.
            
         
               —
            
            
               Prireikus taip pat panaikinti 2014 m. gruodžio 22 d. CEPOL sprendimus, kuriais ji „pritarė“ dviejų pareiškėjų atsistatydinimui iš pareigų.
            
         
               —
            
            
               Atlyginti ieškovų patirtą materialinę žalą.
            
         
               —
            
            
               Atlyginti ieškovų patirtą moralinę žalą.
            
         
               —
            
            
               Priteisti iš CEPOL visas ieškovų pareiškiant šį ieškinį patirtas išlaidas.